OBRTNIČKO-INDUSTRIJSKA ŠKOLA

 Ž U P A N J A

32270 ŽUPANJA, Veliki kraj 42

Tel/fax: 032837768/837442

e-mail:ured@ss-obrtnicko-industrijska-zu.skole.hr

KLASA: 400-02/23-01/01

URBROJ: 2196-40-23-01-3

Županja, 09. listopad 2023. godine

**OBRAZLOŽENJE FINANCIJSKOG PLANA ZA 2024. GODINU**

Škola je izradila financijski plan za 2024. godinu na bazi podataka za 2023. godinu uz povećanje prihoda i rashoda za 5,00%. Planirano povećanje je zbog rasta cijena energenata, troškova zaposlenika zbog minulog rada i povećanih troškova prijevoza nego što je to bilo u 2023. godini.

1. **Sažetak djelokruga rada proračunskog korisnika**

Obrtničko industrijska škola Županja provodi program strukovnog obrazovanja. Rad se obavlja na dvije lokacije, Županja, Veliki kraj 42 i Županja, Ilirskog preporoda 32. U trideset odjela upisano je 433 učenika koji se obrazuju za zanimanja ekonomist, fitofarmaceut, frizer, pediker, elektromehaničar, elektroinstalater, pomoćni cvjećar, bravar, pomoćni bravar, kuhar, pomoćni kuhar i slastičar, konobar, CNC operater, automehaničar, vodoinstalater. Škola ima knjižnicu, informatičke učionice, praktikume za konobare, kuhare, fitofarmaceute, frizere, pedikere, elektroinstalatere, elektromehaničare, CNC operatere, automehaničare, pomoćne cvjećare, vodoinstalatere, bravare i pomoćne bravare.

Od stručnih službi škola ima pedagoga i psihologa.

Škola ima 88 radnika, računajući i nastavno i nenastavno osoblje.

1. **Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo:

* Stalnim usavršavanjem profesora (seminari, stručni skupovi, aktivi ) i podizanjem nastavnog standarda na višu razinu
* poticanjem učenika na izražavanje kreativnosti, talenta i sposobnosti kroz uključivanje u slobodne aktivnosti, natjecanja, školske projekte, priredbe i manifestacije
* organiziranjem zajedničkih aktivnosti učenika i profesora tijekom izvannastavnih aktivnosti i druženja kroz kolektivno upoznavanje kulture i duhovne baštine
* poticanjem razvoja pozitivnih vrijednosti i natjecateljskog duha
1. **Zakonske i druge poluge na kojima se zasniva program rada školske ustanove**
* Zakon o odgoju i obrazovanju ( NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20) Zakon o strukovnom obrazovanju (NN 30/09, 24/10, 22/13, 25/18 ) te Pravilnici i Uredbe koje iz istih proizlaze.
* Zakon o ustanovama ( NN 76/93, 29/97, 47/99, 35/08, 127/19 )
* Zakon o proračunu (NN 144/21) , Pravilnik o proračunskim klasifikacijama (Narodne novine, br. 26/10, 120/12 i 1/20) i Pravilnik o proračunskom računovodstvu i Računskom planu (Narodne novine, br. 124/14, 115/15, 87/16, 3/18, 126/19 i 108/20).
* Zakon o fiskalnoj odgovornosti ( NN 111/18 ) i Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila
* Upute za izradu Proračuna lokalne (regionalne) samouprave za razdoblje 2024. – 2026.
* Godišnji plan i program rada škole za školsku godinu 2023/2024.
* Školski kurikulum
1. **Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje operativne planove ( Školski kurikulum i Plan programa rada) prema planu i programu koje je donijelo Ministarstvo znanosti i obrazovanja. Također planovi se donose za školsku godinu, a ne za fiskalnu što je uzrok mogućim odstupanjima u izvršenju financijskih planova.

1. **Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje rada školske ustanove:

**UKUPNI PRIHODI 2.180.289 EUR**

**POMOĆI 1.988.836 EUR** čine **91,22 %** ukupnih prihoda. Pomoći se odnose na prihode od MZO za isplate bruto plaća, doprinosa, ostalih rashoda za zaposlene ( regres, božićnica, otpremnine, darovi, jubilarne nagrade ), za troškove nastavnog materijala za zemljopis, te za nabavu knjiga za knjižnicu i besplatne udžbenike. Mali dio se odnosi na tekuće pomoći iz gradskog proračuna za dane otvorenih vrata škole.

Ostale pomoći se odnose na plaćanja od strane Agencije uz plaćanja u poljoprivredi.

**PRIHODI PO POSEBNIM PROPISIMA 783 EUR** čine **0,04 %** ukupnih prihoda. Odnose se na prihode od izdavanja duplikata svjedodžbi.

**PRIHODI OD IMOVINE 11 EUR** odnose se na kamate na depozite po viđenju na računu banke.

**PRIHODI OD PRODAJE PROIZVODA I PRUŽENIH USLUGA TE DONACIJE 27.016 EUR** čine **1,24 %** ukupnih prohoda. Odnose se na vlastite prihode od usluga frizerskog salona, elektro i metalske radionice, od prodaje proizvoda fito farmaceuta sa poljoprivrednih površina

**OSTALI PRIHODI 2.000 EUR** čine **0,09 %** ukupnih prihoda. Odnose se na prihode osiguranja učenika i prihode za nabavu mapa za naukovanje.

**PRIHODI OD ŽUPANIJE 161.643 EUR** čine **7,41 %** ukupnih prihoda. Prihodi se odnose na prihode iz kojih se isplaćuje naknada za prijevoz zaposlenih, plaće za pomoćnike u nastavi, plaćaju rashodi za materijal, energiju, usluge, hitne intervencije, opremanje škole te ostali rashodi Škole.

**UKUPNI RASHODI 2.180.289 EUR**

**RASHODI ZA ZAPOSLENE 1.991.580 EUR** čine **91,34 %** ukupnih rashoda. Rashodi se odnose na bruto plaće, doprinose te isplate božićnice, regresa, jubilarnih nagrada, darova, otpremnina, te ostalih materijalnih prava zaposlenika.

**NAKANDE TROŠKOVA ZAPOSLENIH 47.135 EUR** čine **2,17 %** ukupnih rashoda, a odnose se na isplate naknade za prijevoz zaposlenika, putne troškove, dnevnice, stručna usavršavanja.

**RASHODI ZA MATERIJAL I ENERGIJU 88.790 EUR** čine **4,07 %** ukupnih rashoda. Odnose se na rashode za uredski materijal, literaturu, materijal za čišćenje i higijenske potrebe, električnu energiju, plin, gorivo, te za materijale za održavanje zgrada i opreme.

**RASHODI ZA USLUGE 42.677 EUR** čine **1,96 %** ukupnih rashoda. Odnose se na usluge telefona, poštarina, prijevoz učenika, usluge održavanja zgrada i opreme, komunalne, dimnjačarske, veterinarske, liječničke, laboratorijske usluge, usluge za računalne programe, registraciju vozila, te ostale usluge.

**OSTALI NESPOMENUTI RASHODI 4.700 EUR** čine **0,22 %** ukupnih rashoda. Odnose se na premije osiguranja zgrada, vozila i učenika, naknadu za nezapošljavanje invalida, reprezentaciju, članarine.

**FINANCIJSKI RASHODI 747 EUR** čine **0,03 %** ukupnih rashoda. Odnose se na usluge platnog prometa, te na zatezne kamate iz poslovnih odnosa.

**RASHODI ZA NABAVU NEFINANCIJSKE IMOVINE 4.660 EUR** čine 0,21 % ukupnih rashoda. Odnose se na nabavu opreme za školu i učionice ( klima uređaji, opremanje kabineta kuharstva i frizerskog salona), te za nabavu besplatnih udžbenika za učenike i opremanje školske knjižnice.

**Obrazloženje posebnog dijela financijskog plana:**

Program djelatnost ustanova srednje škole provodit će se kroz aktivnosti:

1. Redovna djelatnost – odnosi se na redovnu djelatnost škole iz koje se financiraju troškovi zaposlenih, materijalni troškovi i ostali troškovi potrebni za funkcioniranje škole. Ove aktivnosti imaju za cilj provođenje kvalitetne nastave i obrazovnih programa za učenike.
2. Vlastita proizvodnja i usluge – odnosi se na usluge frizerskog salon, elektro i metalske radionice, usluge učeničkog servisa te prodaje roba sa poljoprivrednih proizvoda. Cilj je dobivena sredstva utrošiti u poboljšanje usluga i uključivanje učenika u rad sa svrhom stjecanja prijeko potrebnih iskustava stvarnog života.
3. Pomoćnik u nastavi – aktivnost se odnosi na zapošljavanje djelatnika koji pomažu učenicima sa poteškoćama u nastavi, a koja se financira od strane VSŽ. Cilj je olakšati proces učenja i socijalizacije i pružiti jednake mogućnosti obrazovanja za sve učenike.
4. **Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Knjižnica, informatička učionica, te svi praktikumi opremljeni su svom potrebnom opremom i pomagalima za efikasno i kvalitetno provođenje obrazovanja.

U školskoj godini 2022./2023. naša učenica Valaerija Aarlović pod vodstvom mentorice Jasenke Nikolić osvojila je prvo mjesto na državnom natjecanju World skills u disciplini AGRO.

Učenice Lucija Baotić i Tatjana Zurak osvojile su prvo mjesto na županijskom natjecanju iz geografije pod vodstvom mentora Davora Relje.

Naši djelatnici Vedrana Šarec i Davor Relja izabrani su u 505 najuspješnijih odgojno-obrazovnih djelatnika u području obrazovanja u školskoj godini 2022./2023.

Ravnateljica:

Vesna Ivančičević, prof.